CELEX: 32004D0824
Language: hu
Date: 2004-12-01 00:00:00
Title: 2004/824/EK: A Bizottság határozata (2004. december 1.) a kutyák, macskák és görények harmadik országokból az Európai Unióba irányuló nem kereskedelmi célú mozgásához való egészségügyi bizonyítványminta létrehozásáról (az értesítés a B(2004) 4421. számú dokumentummal történt)EGT vonatkozású szöveg

3.12.2004   
            
            
               HU
            
            
               Az Európai Unió Hivatalos Lapja
            
            
               L 358/12
            
         
      A BIZOTTSÁG HATÁROZATA
   
   (2004. december 1.)
   a kutyák, macskák és görények harmadik országokból az Európai Unióba irányuló nem kereskedelmi célú mozgásához való egészségügyi bizonyítványminta létrehozásáról
   (az értesítés a B(2004) 4421. számú dokumentummal történt)
   (EGT vonatkozású szöveg)
   (2004/824/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kedvtelésből tartott állatok nem kereskedelmi célú mozgására vonatkozó állategészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (1) és különösen annak 8. cikke (4) bekezdésére,
   mivel:
   
               (1)
            
            
               A 998/2003/EK rendelet megállapítja a kutyák, macskák és görények harmadik országokból történő nem kereskedelmi célú mozgására vonatkozó feltételeket. E feltételek a származás szerinti harmadik ország és a rendeltetési tagállam helyzetétől függően különböznek.
            
         
               (2)
            
            
               A kutyák, macskák és görények harmadik országokból történő nem kereskedelmi célú mozgásához való egészségügyi bizonyítványminta létrehozásáról szóló, 2004. február 18-i 2004/203/EK bizottsági határozat (2) létrehozza azt a bizonyítványmintát, amelyet az ilyen állatokhoz azok Közösségbe való belépésekor mellékelni kell, és amelyhez helyesbítést (3) tettek közzé.
            
         
               (3)
            
            
               A kedvtelésből tartott állatok nem kereskedelmi célú mozgására vonatkozó állategészségügyi követelményekről szóló 998/2003/EK rendelet végrehajtásáról szóló, 2004. július 1-jei 2004/539/EK bizottsági határozat (4)2004. október 1-jéig engedélyezi a 998/2003/EK rendeletnek vagy a 2004. július 3-a előtt hatályos nemzeti szabályoknak megfelelő bizonyítványok együttes alkalmazását.
            
         
               (4)
            
            
               A kedvtelésből tartott állatok nem kereskedelmi célú mozgására vonatkozó állategészségügyi követelményekről szóló 998/2003/EK európai parlamenti és tanácsi rendeletnek Málta csatlakozására tekintettel történő módosításáról szóló, 2004. szeptember 13-i 2004/650/EK tanácsi határozattal (5) a rendelet II. mellékletének A. részében az országok felsorolása kiegészült Málta hozzáadásával. Ennek megfelelően a kedvtelésből tartott állatok Írországba, Svédországba és az Egyesült Királyságba történő sajátos beléptetési rendelkezések hatályát ki kell terjeszteni Máltára.
            
         
               (5)
            
            
               A tisztázás érdekében a 2004/203/EK határozat hatályát veszti és helyébe ez a határozat lép.
            
         
               (6)
            
            
               Az állatok és azok mozgása rendkívül sajátos természetű kérdés, indokolt az állatorvosok és az érintett utazók számára a bizonyítványok kiállításának és használatának a megkönnyítése.
            
         
               (7)
            
            
               Az e határozattal felváltott 998/2003/EK rendelet és 2004/203/EK határozat 2004. július 3-tól kezdődően alkalmazandó, ezért ez a határozat késedelem nélkül alkalmazandó.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   Ez a határozat létrehozza a háziasított kutya-, macska- és görényfajhoz tartozó, kedvtelésből tartott állatoknak a harmadik országokból történő nem kereskedelmi célú mozgásához használatos, a 998/2003/EK rendelet 8. cikke (4) bekezdésében előírt egészségügyi bizonyítványmintát.
   (2)   A bizonyítványmintát a határozathoz csatolt melléklet tartalmazza.
   2. cikk
   (1)   Az 1. cikk (2) bekezdésében említett bizonyítványt kell használni a kutya-, macska- és görényfajhoz tartozó, kedvtelésből tartott állatoknak (a továbbiakban „kedvtelésből tartott állatok”) az alábbi országokból történő mozgatásához:
   
               a)
            
            
               Írország, Málta, Svédország és az Egyesült Királyság kivételével bármely tagállamba harmadik országból belépő állatok; és
            
         
               b)
            
            
               a 998/2003/EK rendelet II. melléklete B. részének 2. szakaszában és C. részében felsorolt harmadik országokból Írország, Málta, Svédország és az Egyesült Királyság területére belépő állatok. A bizonyítvány nem használható fel olyan harmadik országból származó vagy azokban az országokban előkészített állatoknak Írország, Málta, Svédország és az Egyesült Királyság területére beléptetése esetében, amely országok a 998/2003/EK rendelet II. mellékletének a felsorolásában nem szerepelnek, amely esetben a rendelet 8. cikke (1) bekezdése b) pontjának ii. alpontjában előírt rendelkezések alkalmazandók.
            
         (2)   Az (1) bekezdés rendelkezéseitől eltérve a tagállamok engedélyezik a 2003/803/EK bizottsági határozattal (6) létrehozott mintának megfelelő útlevéllel rendelkező kutyák, macskák és görények nem kereskedelmi jellegű mozgását a 998/2003/EK rendelet II. melléklete B. részének 2. szakaszában felsorolt olyan harmadik országokból, amelyek értesítették a Bizottságot és a tagállamokat arról a szándékukról, hogy bizonyítvány helyett útlevelet fognak használni.
   (3)   A Málta területére irányuló mozgásokra vonatkozó szabályoktól eltekintve a tagállamok elfogadják a 2004/203/EK rendelet mellékletében található mintának megfelelő bizonyítvány használatát.
   3. cikk
   (1)   Az 1. cikkben említett bizonyítvány egyetlen lapból áll, amelyet legalább a belépés helye szerinti tagállam nyelvén és angolul készítenek el. Nyomtatott betűkkel, a belépés helye szerinti tagállam nyelvén vagy angolul kell kitölteni.
   (2)   Az 1. cikkben említett bizonyítványt az alábbiak szerint kell kibocsátani:
   
               a)
            
            
               A bizonyítvány I–V. részeit:
               
                           i.
                        
                        
                           a küldő ország illetékes hatósága által kijelölt hatósági állatorvos állítja ki és írja alá; vagy
                        
                     
                           ii.
                        
                        
                           a küldő ország illetékes hatósága által felhatalmazott állatorvos állítja ki és írja alá, amit az illetékes hatóság utólag igazol.
                        
                     
         
               b)
            
            
               A VI. és VII. részt adott esetben a küldő országban állatorvosi tevékenység gyakorlására feljogosított állatorvos tölti ki és írja alá.
            
         (3)   A bizonyítványt tanúsító okmányoknak vagy azok hitelesített másolatainak kell kísérniük, beleértve az érintett állat azonosítására szolgáló adatokat, a védőoltások adatait és a szerológiai vizsgálatok eredményeit.
   (4)   A bizonyítvány a Közösségen belüli mozgáshoz a kiállítás dátumától számított négy hónapig vagy a IV. részben megadott oltás lejáratának dátumáig érvényes, attól függően, hogy melyik a korábbi.
   4. cikk
   A IV. részben előírt oltást legalább az Office International des Epizooties diagnosztikai vizsgálatokra és vakcinákra vonatkozó szabványainak kézikönyvével összhangban előállított, inaktivált vakcinával kell elvégezni.
   5. cikk
   (1)   A tagállamok kötelesek gondoskodni arról, hogy a 998/2003/EK rendelet 8. cikke (1) bekezdésének a) pontjában felsorolt feltételek csak annak a rendeletnek a II. melléklete B. részének 2. szakaszában vagy C. részében felsorolt harmadik országokból származó kedvtelésből tartott állatok vonatkozásában alkalmazhatók, amelyek:
   
               —
            
            
               vagy közvetlenül a belépés szerinti tagállamba irányuló utazáson vesznek részt, vagy
            
         
               —
            
            
               a küldő harmadik ország és a belépés szerinti tagállam között kizárólag egy vagy több olyan országban tartózkodtak, amelyek a 998/2003/EK rendelet II. melléklete B. részének 2. szakaszában vagy C. részében szerepelnek.
            
         (2)   Az (1) bekezdés rendelkezéseitől eltérve az utazás érinthet tranzit jelleggel olyan országot, amely a 998/2003/EK rendelet II. mellékletében nem szerepel, abban az esetben, ha az utazás légi vagy tengeri úton történik, és a kedvtelésből tartott állat a tranzitország nemzetközi repülőterének a határait nem hagyta el, vagy biztonságosan a hajó fedélzetén tartózkodott.
   6. cikk
   A 2004/203/EK határozat hatályát veszti.
   7. cikk
   Ezt a határozatot 2004. december 6-tól kell alkalmazni.
   8. cikk
   Ennek a határozatnak a tagállamok a címzettjei.
   
      Kelt Brüsszelben, 2004. december 1-jén.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 146., 2003.6.13., 1. o. A legutóbb az 592/2004/EK bizottsági rendelettel (HL L 94., 2004.3.31., 7. o.) módosított rendelet.
   
      (2)  HL L 65., 2004.3.3., 13. o. A 2004/301/EK határozattal (HL L 98., 2004.4.2., 55. o.) módosított határozat.
   
      (3)  HL L 111., 2004.4.17., 83. o.
   
      (4)  HL L 237., 2004.7.8., 21. o.
   
      (5)  HL L 298., 2004.9.23., 22. o.
   
      (6)  HL L 312., 2003.11.27., 1. o.
   
      MELLÉKLET
      A háziasított kutya-, macska- és görényfajhoz tartozó kedvtelésből tartott állatoknak a harmadik országokból történő nem kereskedelmi célú mozgásához való, a 998/2003/EK rendelet 8. cikke (4) bekezdésében előírt egészségügyi bizonyítványminta.